PMIndiaData/PMIndiaSum huggingface dataset:
‏ وزیر اعظم نے بجٹ اعلانات کے لیے پیش رفت کی خاطر مشاورت اور غورو خوض کے لیے منعقدہ 11 ویبیناروں‏ کی صدارت کی

نئی دہلی،‏ 09 مارچ 2022: ‏ ‏آج وزیر اعظم نے ڈی آئی پی اے ایم کے بجٹ سے متعلق اعلانات پر تبادلہ خیال کرنے کے لیے ویبینار سے خطاب کیا۔ اس تقریب سے بجٹ سے متعلق 11 ویبینارز کا سلسلہ اختتام پذیر ہوا جن سے وزیر اعظم نے خطاب کیا۔ وزیر اعظم نے اعلیٰ تعلیم، دیہی ترقی، زراعت، دفاع، صحت، ڈی پی آئی آئی ٹی، پی ایس اے، ایم این آر ای، ڈی ای اے اور ڈی آئی پی اے ایم کی وزارتوں/شعبوں سے متعلق بجٹ ویبیناروں میں شرکت کی۔ مرکزی بجٹ 2022 میں ملک کی معاشی ترقی اور عوام کی فلاح و بہبود کو آگے بڑھانے کے لیے متعدد اعلانات کیے گئے ہیں‏‏۔ ‏‏ یہ ویبینار بجٹ کی رفتار کو برقرار رکھنے اور اس کے نفاذ میں تمام اسٹیک ہولڈروں میں ذمہ داری کا احساس پیدا کرنے کے مقصد سے منعقد کیے گئے تھے۔ ان ویبیناروں میں دفاع، ڈیجیٹل تعلیم اور متحرک ہنر مندی، جامع اور مساوی صحت کی دیکھ بھال، میک ان انڈیا اور پُر امنگ معیشت کے لیے مالی اعانت وغیرہ جیسے متنوع موضوعات کا احاطہ کیا گیا۔ ‏ ‏ویبیناروں کو منعقد کرنے کا بنیادی مقصد بجٹ کے لیے اہم اسٹیک ہولڈروں کے درمیان ذمہ داری کا احساس پیدا کرنا تھا۔ اس مشق سے وزارتوں اور محکموں کو نیا مالی سال شروع ہوتے ہی زمین پر پہنچنے میں بھی مدد ملے گی اور بروقت نفاذ کو بھی یقینی بنایا جائے گا۔ مختلف اسٹیک ہولڈروں کے ساتھ‏‏ ‏‏مشاورت سے ان کی عملی/ عالمی مہارت اور تجربہ اور خامی کی شناخت کرنے میں مدد ملتی ہے۔ بجٹ کی یکم فروری تک منتقلی اور ویبیناروں میں یہ تعامل ریاستی حکومتوں کو ترجیحات کی بہتر صورت حال جاننے اور اس طرح اپنے بجٹ کی بہتر منصوبہ بندی کرنے کے قابل بناتا ہے۔ ‏ ‏ ایک اندازے کے مطابق ویبینارز میں تقریباً 40 ہزار اسٹیک ہولڈروں نے شرکت کی جس میں کاروباری افراد، ایم ایس ایم ایز، برآمد کنندگان، عالمی سرمایہ کار، مرکزی و ریاستی حکومتوں کے نمائندے، نیز اسٹارٹ اپس کی دنیا کے نوجوان شامل تھے۔ ہر ویبینار کے دوران جامع پینل مباحثے اور تھیم پر مبنی بریک آؤٹ سیشن کا اہتمام کیا گیا تھا۔ ان ویبیناروں کے دوران حکومت کو بڑی تعداد میں قیمتی تجاویز موصول ہوئی ہیں جن سے بجٹ اعلانات پر موثر عمل درآمد میں مزید مدد ملے گی۔‏
وزیراعظم کا مالدیپ کے صدر صالح کے ساتھ ڈی وی سی کے دوران بیان

نئی دہلی ،4دسمبر، عزت مآب میرے دوست صدرابراہیم صالح، ہمارے مالدیپ کے معزز دوست، ہمارے رفقائے کار، نمسکار۔ صدر صالح آ پ کے ساتھ اور مالدیپ کے تمام عوام کے ساتھ ہمیشہ ہی ہمیں دل و دماغ کے ساتھ جڑنے کی خوشی ہوتی ہے۔ آپ کی مدت کار کی پہلی سالگرہ کے موقع پر آپ کو مبارکباد ، جو چند دن قبل ہی گزری ہے۔ یہ موقع مالدیپ کی جمہوریت اور ترقی کےلئے ایک سنگ میل سال رہا ہے۔ یہ ہندوستان-مالدیپ کی دوستی کے لئے بھی نمایاں سال رہا ہے۔ میری حکومت کی ‘ نیبرہوڈ فرسٹ’اور آپ کی حکومت کے‘ انڈیا فرسٹ’ پالیسی نے تمام شعبے میں باہمی تعاون کو مستحکم کیا ہے۔ ہمارے فیصلوں پر عمل درآمدسے مالدیپ کی معیشت ، بنیادی ڈھانچہ اور صلاحیت سازی کے عمل کو فروغ حاصل ہوا ہے۔ یہ مالدیپ کی ترجیحات اور ضرورتوں کے شعبے میں اس کی حصولیابیوں میں پیش رفت کے لئے اہم رہا ہے۔ آج ‘ میڈ اِن انڈیا’ فاسٹ انٹرسپٹرکرافٹ کو سرکاری طور پر آپ کے کوسٹ گارڈکےسپرد کیا گیا ہے۔ یہ جدیدترین کشتی ہماری گھریلوریاست گجرات میں لارسن اینڈ ٹیبرو (ایل اینڈ ٹی) کے ذریعہ تعمیر کی گئی ہے۔ اس کشتی سے مالدیپ کی سمندری سلامتی کو بڑھانےاور آپ کی سمندری معیشت اور سیاحت کو فروغ دینے میں مدد کرے گی۔ مجھے یہ جان کر خوشی ہوئی ہے کہ گشتی بحری کشتی کا نام ‘کامیاب ’رکھا گیا ہے، جس کے معنی دھیویہی ، کے علاوہ ہندی میں بھی ‘کامیاب’ ہوتا ہے۔ مجھے اَدّّو کی ترقی سے متعلق آپ کی حکومت کی اہمیت یاد ہے۔ ہندوستان کو جزیرے پرآبادلوگوں کےذریعہ معاش کی مدد کے لئے اعلیٰ اثرات کے حامل کمیونٹی ڈیولپمنٹ پروجیکٹ کا حصہ دار بننے کی خوشی ہے۔ دوستوں! ہمارے ملکوں کے عوام کے درمیان رابطے ہمارے قریبی رشتوں کے اہم پہلو میں سے ایک ہے۔ مالدیپ میں ہندوستان کے سیاحوں کی تعداد دوگنی سے زائد ہے۔ہندوستان اس شعبے میں 5ویں مقام سے بڑھ کر دوسرے مقام پر پہنچ گیا ہے۔ رواں ہفتے کے دوران دلی، ممبئی اور بنگلوروسے 3براہ راست پروازیں شروع ہوئی ہیں۔ ‘روپے’ رقم کی ادائیگی کے طریقۂ کار سے مالدیپ جانے والے ہندوستانیوں کے سفر میں مزید آسانیاں پیدا ہوں گی۔ مجھے خوشی ہے کہ اس میکانزم کو بینک آف مالدیپ کے ذریعہ شروع کیا گیا ہے۔ عزت مآب، آج مالے کے عوام کے لئے سڑکوں پر ایل ای ڈی اسٹریٹ لائٹنگ کا نظام بھی ہے۔ ہندوستان کو اس ماحولیات دوست روشنی کا فائدہ انہیں پہنچاتےہوئے بے حد خوشی ہو رہی ہے۔ اس سے وہ 80 فیصد لاگت کی بچت بھی کریں گے۔ عزت مآب، ہم ہُل ہُل مالے کے کرکٹ اسٹیڈیم اور ایک کینسر اسپتال کی عمارت پر کام کر رہے ہیں۔ مجھے بتایا گیا ہے کہ 34 جزائر میں صاف پانی اور صفائی ستھرائی کے پروجیکٹوں نیز اَدّو میں سڑکوں اور بازآبادکاری کا کام جلد ہی شروع ہو جائے گا۔ آئندہ برسوں کے دوران ہندوستان کی مدد سے چلنے والے پروجیکٹوں سے مالدیپ کے عوام کو زیادہ فائدہ حاصل ہوگا۔ بطورایک قریبی دوست اور سمندری پڑوسی کے ہندوستان مالدیپ کی جمہوریت اور ترقی میں اپنی شراکت کو جاری رکھنے کے تئیں پابند عہد ہے۔ ہم بحر ہند خطے میں پُرامن اور باہمی تحفظ کےلئے اپنا تعاون جاری رکھیں گے۔ عزت مآب، مجھے آپ سے دہلی میں ملاقات کا انتظار ہے۔ میں امن اور خوشحالی کے لئے مالدیپ کے دوست عوام کو اپنی پرتپاک نیک خواہشات پیش کرتا ہوں۔ آپ کا بہت بہت شکریہ۔
وزیراعظم نے  پنڈت مدن موہن مالویہ کو ان کیے یوم پیدائش پر  خراج عقیدت پیش کیا

نئی دلّی ،25 دسمبر،2021/ وزیراعظم جناب نریندر مودی نے پنڈت دن موہن مالویہ کو ان کے یوم پیدائش پر خراج عقیدت پیش کیا ہے۔ اپنے ایک ٹوئیٹ میں وزیراعظم نے کہا: عظیم مجاہد آزادی ، ماہر تعلیم اور سماجی مصلح عزت مآب پنڈت مدن موہن مالویہ جی کو ان کے یوم پیدائش پر خراج عقیدت‘‘ "महान स्वतंत्रता सेनानी, शिक्षाविद् और समाज सुधारक महामना पंडित मदन मोहन मालवीय जी को उनकी जयंती पर कोटि-कोटि नमन।"
وزیراعظم نے ماں کاتیانی کے روبرو عقیدت سے سرجھکایا

وزیراعظم جناب نریندر مودی نے عقیدت مندوں کے لئے ماں کاتیانی کے آشیرواد کی خواہش کی ہے تاکہ نوراتری کے دوران ہمارے سماج میں بھائی چارے اور ہمدردی کے جذبے کو مزید پروان چڑھایا جاسکے۔ ایک ٹویٹ میں وزیراعظم نے کہا: ‘‘میں ماں کاتیانی کے روبرو سرعقیدت خم کرتا ہوں۔ خدا کرے کہ ان کاآشیرواد ہمیشہ ہمیں ملتا رہے اور ہمارے سماج میں بھائی چارے اور ہمدردی کاجذبہ مزید پروان چڑھے‘‘۔
مرکزی کابینہ نے ای ۔ گورننس کے  شعبے  میں ہندوستان اورازبیکستان کے درمیان باہمی تعاون کے فروغ کی مفاہمتی عرضداشت کو منظوری دے دی

نئی دہلی ،07فروری :وزیراعظم ، جناب نریندرمودی کی صدارت میں ہونے والے مرکزی کابینہ کے اجلاس میں ہندوستان اورازبیکستان کے درمیان ای ۔ گورننس کے شعبے میں باہمی تعاون کے فروغ کی مفاہمتی عرضداشت کی منظوری دے دی گئی ۔ اس معاہدہ سے ای۔ گورننس ، انفارمیشن ٹکنالوجی کی تعلیم اور عمل آوری کے میدان میں فروغ حاصل ہوگا اور مختلف سیکٹروں میں جینرک کنفی گیوریبل ای ۔ گورننس مصنوعات /آلات تیارکئے جاسکیں گے اورڈاٹاسینٹروں کو فروغ دیاجاسکے گا۔ پس منظر الیکٹرانک اورانفارمیشن ٹکنالوجی کے ابھرتے ہوئے اوراہم انفارمیشن کمیونیکیشن تکنالوجی ( آئی سی ٹی ) کے میدانوں میں باہمی تعاون کو فروغ دیئے کے لئے مجاز کیاگیاہے ۔ یہ وزارت مختلف باہمی اورعلاقائی فریم ورک کے ساتھ مذکورہ میدانوں میں بین الاقوامی تعاون کو فروغ دیتی ہے ۔اس سلسلے میں اس وزارت نے مخصوص شعبوں میں معلومات کے تبادلے کے فروغ کے لئے مختلف ایجنسیوں سے معاہدے کئے ہیں ۔
وزیراعظم کا دورۂ اگرتلہ

نئیدہلی11فروری۔وزیر اعظم جناب نریندر مودی اپنے ایک روزہ دورہ آسام اروناچل اور تریپورہ کے تیسرے اور آخری مرحلے آج تریپورہ آئے ۔انہوں نے تریپورہ میں گارجی بیلونیا ریلوے لائن اور ریاست کے متعدد دیگر ترقیاتی پروجیکٹ کا افتتاح کیا۔ جناب نریندر مودی نے اس موقع پر مہاراجہ بیر بکرم ائیر پورٹ اگرتلہ پر مہاراجہ بیر بکرم کشور مانکیہ کے مجسمے کی نقاب کشائی کی ۔ مہاراجہ بیر بکرم کشور کی ستائش کرتے ہوئے وزیر اعظم نے کہا کہ تریپورہ کے لئے مہاراجہ کے تصورات خاصے وقیع اور افادیت کے حامل تھے ۔ انہوں نے ریاست کی زبردست خدمات انجام دیتے ہوئے شہر اگرتلہ قائم کیا اور مجھے ان کے مجسمے کی نقاب کشائی کرتے ہوئے فخر محسوس ہورہا ہے ۔ تریپورہ کی ترقیات کے بارے میں اظہار خیال کرتے ہوئے وزیر اعظم نے کہا کہ اب ترقی کا ایک نیا لائحہ عمل مرتب کیا جاچکا ہے۔ سرکار نے تریپورہ کی ترقی کے لئے گزشتہ برسوں کے دوران وافر مقدار میں سرمایہ مختص کیا ہے ۔ انہوں نے کہا کہ انہیں بتایا گیا ہے کہ تاریخ میں پہلی بار یہاں فصلوں کی پیداوار کی خریداری کم از کم امدادی قیمت ( ایم ایس پی ) پر کی گئی ہے ۔ وزیر اعظم نے اس موقع پر سوامی وویکانند اسٹیڈیم میں ایک یادگاری کتبے کی نقاب کشائی کرکے گارجی – بلونیا ریلوے لائن ملک وقوم کے نام وقف کی ۔ یہ ریلوے لائن جنوب اور جنوب مشرقی ایشیا کے لئے داخلے کے اہم دروازے ( گیٹ وے ) کا کام کرے گی۔ وزیراعظم موصوف نے نرسنگ گڑھ میں تریپورہ انسٹی ٹیوٹ آف ٹکنالوجی کے نئے کمپلیکس کا افتتاح کیا۔ اس موقع پر اپنی تقریر میں وزیر اعظم نے یاددلایا کہ جب وہ چناؤ کے دوران یہاں آئے تھے تو انہوں نے ہائی وے ،آئی وے ، ریلوے ، ائیر وے پر مشتمل ترقی کے ہرا ماڈل پر زور دیا تھا اور اگرتلہ سبروم نیشنل ہائی وے ، ہمسفر ایکسپریس ، اگرتلہ –دیو گھر ایکسپریس اور اگرتلہ میں نیا ٹرمنل اسی ماڈل کے نتیجے ہیں ۔ جعلی استفادہ کنندگان کی صفائی (خاتمے ) کے بارے میں بولتے ہوئے وزیر اعظم نے کہا کہ اب سے پہلے ترقی صرف کاغذوں پر ہوا کرتی تھی ۔ انہوں نے کہا کہ میں نے سنا ہے اکیلے تریپورہ میں 62 ہزار استفادہ کنندگان ہیں ۔ یہ لوگ آپ کے حصے کا پیسہ لوٹ رہے تھے تاہم اب گزشتہ ساڑھے چار برسوں کے دوران تقریباََ 8 کروڑ نقلی استفادہ کنندگان کو نظام سے خارج کیا گیا ہے ۔ کسانوں اور غیر رسمی شعبے کے تئیں اپنی عہد بستگی پر زور دیتے ہوئے وزیر اعظم نے کہا کہ پردھان منتری شرم یوگی من دھن پنشن یوجنا کے ذریعہ غیر منظم شعبے کے 60 برس سے زائد کی عمر کے مزدوروںکو اب تین ہزار روپے فی کس ماہانہ کے حساب سے پنشن دی جائے گی۔اس کے ساتھ ہی پردھان منتری کسان سمان ندھی یوجنا کے تحت 5 ایکڑ سے کم زمین کے مالک کسانوں کے بینکوں کے کھاتوں میں 6ہزارروپے سالانہ رقم جمع کرائی جائے گی۔علاوہ ا زیں ماہی پروری کے لئے ایک علیحدہ محکمہ، ماہی گیری کے قیام سے ریاست کے ماہی گیروں کو زبردست فائدہ پہنچے گا ۔ انہوں نے کہا کہ یہ اقدامات سرکار کی نیت کی عکاسی کرتے ہیں ۔ بعد ازاں وزیر اعظم شمال مشرقی خطے کی تین ریاستوں کے اپنے ایک روزہ دورے کے اختتام پر نئی دلی واپس آگئے ۔کل جناب نریندر مودی آندھر ا پردیش ،تامل ناڈو اور کرناٹک کے دورے پر جائیں گے ۔ ۰۰۰۰۰۰۰۰۰۰۰۰۰۰۰۰۰۰۰۰۰ م ن ۔س ش ۔رم
مرکزی کابینہ  نے تمباکو  مصنوعات کی غیر قانونی  تجارت کو خٹم کرنے کے لئے تمباکو  کنٹرول  سے متعلق   ڈبلیو  ایچ او فریم ورک  کنونشن  کے پروٹوکول  کو تسلیم کرنے  کی منظوری دی

نئی دہلی، 02 مئی / وزیر اعظم جناب نریندر مودی کی صدارت میں مرکزی کابینہ نے تمباکو مصنوعات کی غیر قانونی تجارت کو ختم کرنے کے لئے تمباکو کنٹرول سے متعلق عالمی صحت ادارہ ( ڈبلیو ایچ او ) فریم ورک کنونشن کے پروٹوکول کو تسلیم کرنے کی منظوری دے دی ہے ۔ یہ سگریٹ نوشی اور تمباکو چبانے یا دھویں سے مبرا تمباکو ( ایس ایل ٹی ) دونوں ہی شکلوں جیسا کہ تمباکو کنٹرول سے متعلق عالمی صحت ادارہ کے فریم ورک کنونشن ( ڈبلیو ایچ او ایف سی ٹی سی ) کی دفعہ 15 کے تحت گفتگو کی گئی ہے اور جس کو اپنایا گیا ، کے لئے لاگو ہو گا ۔ ہندوستان ڈبلیو ایچ او ایف سی ٹی سی کا ایک فریق ہے ۔ تفصیلات اس پروٹوکول میں فریقین کی ذمہ داریوں کا تعین کیا گیا ہے ۔ یہ سپلائی چین کنٹرول کے اقدامات ، جن کو فریقوں کے ذریعہ لازمی طور پر اپنایا جانا چاہیئے ، کو بیان کیا گیا ہے ۔ اس میں تمباکو مصنوعات کی مینو فیکچرنگ کا لائسنس ، تمباکو مصنوعات کی مینو فیکچرنگ کے لئے مشینری ، پروڈکشن میں مصروف افراد کے ذریعہ مطلوبہ احتیاط کا برتا جانا ، پروڈکشن کی نگرانی کرنا ، ریکارڈ رکھنا ، سکیورٹی کے علاوہ ای کامرس میں مصروف افراد کے ذریعہ کئے جا رہے اقدامات ، آزاد تجارتی علاقے میں مینو فیکچرنگ اور ڈیوٹی سے آزاد فروخت جیسے امور شامل ہیں ۔ اس پروٹوکول میں غیر قانونی عمل کے علاوہ ، تنقیدی اقدامات مثلاً تمباکو مصنوعات کو ضبطی اور ضبط شدہ مصنوعات کو ٹھکانے لگانے کا بھی ذکر ہے ۔ پروٹوکول میں اطلاعات کے تبادلے ، راز داری کو برقرار رکھنے ، تربیت فراہم کرنے اور تکنیکی امداد فراہم کرنے میں بین الاقوامی اشتراک و تعاون فراہم کرنے کے علاوہ ، سائنٹفک ، ٹیکنیکل اور ٹیکنا لوجیکل معاملات میں اشتراک و تعاون پر زور دیا گیا ہے ۔ اثرات مستحکم ضابطوں کے ذریعہ تمباکو مصنوعات کی غیر قانونی تجارت کے خاتمے سے تمباکو کے جامع کنٹرول کو مستحکم کرنے کے علاوہ تمباکو کے استعمال میں کمی لانے میں مدد ملے گی ۔ اس کے نتیجے میں تمباکو کے استعمال سے ہونے والے امراض کے بوجھ اور شرح اموات میں بھی کمی واقع ہو گی ۔ اس طرح کے معاہدے کو تسلیم کر لینے سے تمباکو سے متعلق موجودہ طرز عمل کے خلاف قابل عمل متبادل ابھر کر سامنے آئے گا۔ تمباکو وسیع پیمانے پر عوامی صحت کو متاثر کر رہا ہے ۔ تمباکو کی روک تھام میں پیش پیش رہنے والا ہندوستان بین الاقوامی تنظیموں بشمول عالمی کسٹم تنظیم پر اس طرح کی غیر قانونی تجارت کو کنٹرول کرنے کے لئے اپنا اثر و رسوخ رکھنے کا اہل ہو گا ۔ تمباکو پروڈکٹس کی غیر قانونی تجارت کو ختم کرنے سے متعلق یہ پروٹوکول تمباکو کے خلاف عالمی سطح پر کارروائی کرنے کو مستحکم کرنے کے لئے ایک نہایت اہم اقدام ہے ۔ علاوہ ازیں ، یہ پروٹوکول عوامی صحت میں ایک نیا قانونی آلہ ہے ۔ یہ پروٹوکول تمباکو مصنوعات کی غیر قانونی تجارت کی روک تھام بلکہ خاتمے کے لئے نیز صحت سے متعلق بین الاقوامی اشتراک و تعاون کے لئے قانونی پہلوؤں کو مستحکم کرنے کے لئے نہایت موثر ذریعہ ہے ۔ ( م ن ۔ م ع ۔ ع ا ) ( 02 – 05 – 2018 )
وزیر اعظم تاریخی کوسی ریل مہاسیتو  قوم کے نام وقف کریں گے

نئی دہلی،16 ستمبر، وزیر اعظم جناب نریندر مودی 18 ستمبر 2020 کو دوپہر 12 بجے ویڈیو کانفرنس کے ذریعے تاریخی کوسی ریل مہاسیتوکو قوم کے نام وقف کریں گے۔ اس کے علاوہ وزیر اعظم ریاست بہار کے فائدے کے لیے مسافروں کی سہو لت سے متعلق 12 ریل پروجیکٹوں کا افتتاح بھی کریں گے۔ ان میں کیول ندی پر ایک نیا ریلوے پُل، دو نئی ریلوے لائنیں، پانچ برق کاری پروجیکٹوں، ایک بجلی سے چلنے والے انجمنوں کا شیڈ اور باڑھ- بختیار پورکے درمیان تیسری لائن کا پروجیکٹ شامل ہیں ۔ کوچی ریل مہاسیتو کا وقف کیا جانا بہار اور پورے علاقے کو شمال مشرق سے جوڑنے کے سلسلے میں بہار کی تاریخ میں ایک اہم لمحہ ہے۔ اٹھارہ سو ستاسی میں نرمالی اور بھاپتی ا ہی (سرائے گڑھ) کے درمیان چھوٹی ریلوے لائن تعمیر کی گئی تھی۔زبردست سیلاب اور 1934 میں بھارت-نیپال شدید زلزلے کی وجہ سے یہ ریل سلسلہ پانی میں بہہ گیا اور اس کے بعد دریائے کوچی کی پیچدار نوعیت کی وجہ سے بہت طویل عرصے تک اس ریلوے لائن کو بحال کرنے کی کوئی کوشش نہیں کی گئی۔ کوسی میگا برج لائن پروجیکٹ کی منظوری بھارت سرکار نے 2003-04 کے دوران دی تھی۔ کوسی ریل مہاسیتو1.9 کلو میٹر طویل ہے اور اس کی تعمیر کی لاگت 516 کروڑ روپئے ہے۔ یہ پُل بھارت- نیپال سرحد کے ساتھ ساتھ انتہائی اہم رابطہ ہے۔ یہ پروجیکٹ کووڈ-19 وبائی بیماری کے دوران مکمل کیا گیا۔ جبکہ دوسری جگہوں سے واپس آنے والے مزدوروں نے بھی اس کی تکمیل میں شرکت کی۔ اس پروجیکٹ کو قوم کے نام وقف کیے جانے سے علاقے کے لوگوں کا طویل انتظار اور 86 سال پرانا خواب پورا ہوگا۔ مہاسیتو کو وقف کرنے کے ساتھ ساتھ وزیر اعظم سہرسہ، آسان پور، کوپھا ڈیمو ٹرین کو سپول اسٹیشن سے جھنڈی دکھا کر روانہ بھی کریں گے۔ باضابطہ ٹرین سروس شروع ہونےکے بعد یہ سپول، ارریہ اور سہرسہ اضلاع کے لیے بہت مفید ثابت ہوگی۔ اس سے علاقے کے لوگوں کے لیے کولکاتہ، دہلی اور ممبئی تک طویل فاصلے کا سفر کرنا بھی آسان ہوجائے گا۔ وزیر اعظم حاجی پور-گھوسوار- ویشالی اور اسلام پور- نتیشر کے دو نئے لائن پروجیکٹوں کا افتتاح بھی کریں گے۔ جناب مودی کرنوتی – بختیار پور لنک بائی پاس اور باڑھ- بختیار پور کے درمیان تیسری لائن کا بھی افتتاح کریں گے۔ وزیر اعظم مظفرپور- سیتامڑھی، کٹیہار- نیو جلپائی گڑی، سمستی پور-دربھنگہ-جیا نگر، سمستی پور- کھگڑیا، بھاگل پور- شیونارائن پور سیکشنوں پر ریلوے برق کاری پروجیکٹوں کا افتتاح بھی کریں گے۔
وزیر اعظم نے بھارتی فوج کے سابق سربراہ جنرل ایس ایف راڈرِگْس کے انتقال پر تعزیت کا اظہار کیا

نئی دہلی، 4/مارچ 2022 ۔ وزیر اعظم جناب نریندر مودی نے بھارتی فوج کے سابق سربراہ جنرل ایس ایف راڈرِگْس کے انتقال پر گہرے رنج و غم کا اظہار کیا ہے۔ ایک ٹوئیٹ میں وزیر اعظم نے کہا کہ ’’جنرل ایس ایف راڈرِگْس کے انتقال سے رنجیدہ ہوں۔ قوم ان کی غیرمعمولی خدمات اور بھارت کو مضبوط تر بنانے کی سمت میں ان کے تعاون کے لئے، ان کی ممنون رہے گی۔ ان کی گہری اسٹریٹیجک معلومات کے لئے ان کا احترام کیا جاتا تھا۔ میرے خیالات ان کے اہل خانہ اور دوستوں کے ساتھ ہیں۔ ریسٹ اِن پیس۔‘‘
وزیر اعظم نے وجے دشمی کے موقع پر عوام کو مبارکباد پیش کی

نئی دہلی، 25 اکتوبر 2020: وزیر اعظم جناب نریندر مودی نے وجے دشمی کے موقع پر عوام کو مبارکباد پیش کی ہے۔ وزیر اعظم نے کہا، ’’تمام اہل وطن کو وجے دشمی ڈھیر ساری مبارکباد۔ بدی پر نیکی اور باطل پر حق کی فتح کا یہ عظیم تیوہار ہر کس و ناکس کی زندگی میں ترغیب لے کر آئے۔‘‘
وزیراعظم نے بھارت- اٹلی ٹیکنالوجی سربراہ اجلاس سے خطاب کیا

نئی دہلی۔31؍اکتوبر۔وزیراعظم جناب نریندر مودی نے نئی دہلی میں بھارت- اٹلی ٹیکنالوجی سربراہ اجلاس سے خطاب کیا ہے۔ اٹلی کے وزیراعظم جناب جوسیپّے کونتے بھی اس موقع پر موجود تھے۔ خطاب کے دوران وزیراعظم نے بھارت- اٹلی صنعتی تحقیق اور ترقیات تعاون پروگرام کے نفاذ کے اگلے مرحلے کے آغاز کا اعلان کیا۔ انہوں نے کہا کہ یہ پروگرام ہماری صنعت اور تحقیقی اداروں کو نئی مصنوعات تیار کرنے میں مدددے گا۔ ٹیکنالوجی کی اہمیت پر روشنی ڈالتے ہوئے وزیراعظم نے کہا کہ بھارت نے ٹیکنالوجی کو سماجی انصاف، اختیار کاری ، شمولیت اور شفافیت کو یقینی بنانے کا ایک ذریعہ بنالیا ہے۔ انہوں نے کہا کہ حکومت ٹیکنالوجی کا استعمال ، خدمات کو ملک کے آخری سرے تک پہنچانے کے لئے کررہی ہے۔ وزیراعظم نے کہا کہ حکومت ٹیکنالوجی پر مبنی مزاج وضع کرنے اور اسے فروغ دینے پر زور دے رہی ہے اور شہریوں میں سائنٹفک انداز فکر پیدا کرنے کی خواہاں ہے۔ اس پس منظر میں جناب مودی نے اٹل اختراعی مشن ، امنگ ایپ اور تین لاکھ ایسے کامن سروس مراکز کا ذکر کیا جو ملک بھر میں پھیلے ہوئے ہیں۔ انہوں نے کہا کہ ٹیکنالوجی کی صورت میں آسانیاں فراہم کرنے والے ان مراکز نے حکومت کو شہریوں کے دروازے تک پہنچا دیا ہے۔ بھارت کے خلائی پروگرام پر روشنی ڈالتے ہوئے وزیراعظم نے کہا کہ یہ ایک مکمل اختراعی عمل ہے جس میں عمدگی کا پہلو شامل ہے ، انہوں نے کہا کہ بھارت اب مختلف ممالک ، جن میں اٹلی بھی شامل ہے، کے مصنوعی خلائی سیارچے خلا میں بھیجنے کا اہل ہوگیا ہے اور اس سے کم لاگت کے ساتھ بھارت کی جدت طرازی کی صلاحیت کا اظہار ہوتا ہے۔ وزیراعظم نے بھارت اور اٹلی کے مابین لائف اسٹائل ایسوسیریز ڈیزائن (ایل اے ڈی) کے شعبے میں افزوں تعاون پر بھی مسرت کا اظہار کیا۔ انہوں نے کہا کہ چمڑے کے شعبے پر خصوصی توجہ مرکوز کی جائے گی اور ساتھ ہی ساتھ نقل وحمل اور موٹر گاڑی ڈیزائن (ٹی ای ڈی) پر بھی توجہ مرکوز کی جائے گی۔
وزیراعظم نے ٹیکنالوجی کی طاقت سے مالا مال ہندوستان کے 8 برسوں کی تفصیلات پر روشنی ڈالی

وزیراعظم جناب نریندر مودی نے ان اقدامات کی تفصیلات پر روشنی ڈالی ہے کہ کس طرح 8 برسوں میں ٹیکنالوجی اور جدت طرازی کے استعمال نے معیشت کے ہر شعبے میں بہتری کے رُخ پر کایا پلٹ کی ہے۔ وزیراعظم نے اپنے ویب سائٹ نریندر مودی ڈاٹ اِن سے کئی مضامین شیئر کئے ہیں اور مائی گو پر سلسلہ وار ٹوئیٹ کئے ہیں۔ وزیراعظم نے ٹوئیٹ کیا: ‘‘ ٹیکنالوجی کا مطلب ہے زیادہ شفافیت، ٹیکنالوجی کا مطلب ہےزندگی کی آسانیوں میں اضافہ، گزشتہ 8 برسوں میں ٹیکنالوجی کی زبردست پیش رفت آپ کو خوشی سے بھر دے گی’’۔ ‘‘ہندوستان ٹیکنالوجی اور اختراع کو گورننس اور غریبوں کے لئے استعمال کرنے میں قائدانہ مقام پر ہے۔ گزشتہ 8 برسوں میں ہم نے معیشت کے ہر شعبے کو بہتری کے رُخ پر تبدیل کیا ہے۔ چند بڑی اصلاحات اور اقدامات کی تفصیل یہاں دستیاب ہے’’۔
وزیراعظم نریندر مودی نےبھارت رتن ایم جی آر کو ان کے یوم پیدائش پر خراج عقیدت پیش کیا

وزیراعظم جناب نریندر مودی نے آج تملناڈو کے سابق وزیراعلیٰ ڈاکٹر ایم جی راماچندرن کو ان کی یوم پیدائش پر جذباتی خراج عقیدت پیش کیا۔ انہوں نے کہا کہ ایم جی آر نے فلمی پردے سے لیکر سیاست میں لوگوں کے دلوں پر حکمرانی کی۔ جناب مودی ملک کے مختلف علاقوں کو گجرات کے کیواڈیا سے جوڑنے والی آٹھ ٹرینوں کو ہری جھنڈی دکھانے اور ویڈیو کانفرنسنگ کے ذریعے ریاست میں ریلوے سے وابستہ کئی پروجیکٹوں کے افتتاح کے موقع پر اظہار خیال کررہے تھے۔ انہوں نے اس بات کو اجاگر کیا کہ کیواڈیا آنے والی ٹرینوں میں سے ایک پروچتھ لیاور ڈاکٹر ایم جی راماچندرن سینٹرل ریلوے اسٹیشن سے چلے گی۔ وزیراعظم نے بھارت رتن ایم جی آر کو ان کے یوم پیدائش پر خراج عقیدت پیش کیا۔ جناب مودی نے فلموں اور سیاسی میدان میں ان کی حصولیابیوں کی تعریف کی۔ انہوں نے کہا کہ ایم جی آر کا سیاسی سفر غریبوں کیلئے وقف تھا اور انہوں نے محروم لوگوں کو قابل فخر زندگی دینے کیلئے انتھک کوشش کی۔ وزیراعظم نے کہا کہ ہم ان کے آدرشوں کو پورا کرنے کیلئے کام کررہے ہیں اور اس بات کو یاد کیا کہ کس طرح ممنون ملک نے ایم جی آر کی یاد میں چنئی سینٹرل ریلوے اسٹیشن کا نام بدل دیا ہے۔ ———————– ش ح۔م ع۔ ع ن
وزیر اعظم  نے این ایس جی اہلکاروں کو ان کے یوم تاسیس پر مبارک باد دی

نئی دلّی ، 16/اکتوبر 2020 / وزیر اعظم جناب نریندر مودی نے این ایس جی اہلکاروں اور ان کے اہل خانہ کو این ایس جی کے یوم تاسیس پر مبارک باد دی ہے۔ وزیراعظم نے اپنے ایک ٹوئٹر پیغام میں کہا کہ یوم تاسیس کے موقع پر ہم این ایس جی بلیک کیٹ اہلکاروں اور ان کے اہل خانہ کو مبارک باد پیش کرتے ہیں۔ ہندوستان کے سیکورٹی نظام کو برقرار رکھنے میں این ایس جی بہت اہم رول ادا کرتی ہے۔وہ انتہائی پیشہ وارانہ طریقے اور حوصلہ مندی کے ساتھ کام کرتی ہے۔ وزیراعظم جناب نریندر مودی نے کہا کہ ہندوستان کو ہر طرح سے محفوظ اور مامون رکھنے کے لیے این ایس جی کی کاوشوں پر ہندوستان فخر کرتا ہے۔ ۔۔۔۔۔۔۔۔۔۔۔۔۔۔ ( م ن ۔ ج ق۔ ت ع ) (16.10.2020)
وزیراعظم نریندر مودی نے مشہور آسامی مصنف ا تلا نند کے انتقال پر تعزیت کااظہار کیا ہے

وزیراعظم جناب نریندر مودی نے آسامی زبان کے مشہور مصنف جناب اتلانندگوسوامی کے انتقال پر دلی تعزیت کا اظہار کیا ہے۔ وزیراعظم نے ٹویٹ کیا ہے کہ : ’’انہیں مشہور مصنف جناب اتلانند گوسوامی جی کے انتقال پر افسوس ہے ، انہیں ان کے کام کی وجہ سے کافی سراہنا ملی ہے اور ان کی حساسیت اور تنوع کے لئے ان کی کافی تعریف کی جاتی ہے۔ انہوں نے انگریزی میں آسامی ادب کو مقبول بنانے کے لئے کافی جد وجہد کی ۔ میں ان کے انتقال پر ان کے کنبے کے افراد اور ان کے مداحوں سے تعزیت کااظہار کرتا ہوں‘‘۔
وزیر اعظم نے من کی بات کے لیے خیالات اور تجاویز کا اشتراک کرنے کی دعوت دی

وزیر اعظم جناب نریندر مودی نے 25 ستمبر 2022 کو صبح 11 بجے من کی بات کے آنے والے ایپی سوڈ کے لیے لوگوں کو اپنے خیالات اور معلومات کا اشتراک کرنے کی دعوت دی ہے۔ خیالات کا اشتراک MyGov، Namo ایپ پر کیا جا سکتا ہے، یا پیغام ریکارڈ کرنے کے لیے 1800-11-7800 نمبر ڈائل کیا جا سکتا ہے۔ کوئی بھی شخص 1922 پر مس کال کر سکتا ہے اور ایس ایم ایس میں موصول ہونے والے لنک پر عمل کر کے براہ راست وزیر اعظم کو اپنی تجاویز پیش کر سکتا ہے۔ MyGov دعوت نامہ کا اشتراک کرتے ہوئے، وزیر اعظم نے ٹویٹ کیا؛ ”#من کی بات ہندوستان بھر میں متنوع معلومات اور متاثر کن اجتماعی کوششوں سے مالا مال ہے جس نے ہمارے معاشرے میں مثبت تبدیلیاں لائی ہیں۔ ہمیشہ کی طرح، میں اس ماہ 25 تاریخ کو ہونے والے ایپی سوڈ کے لیے آپ کی رائے حاصل کرنے کا منتظر ہوں۔“ https://www.mygov.in/gro
وزیر اعظم نے سکما میں حملے کے دوران شہید ہوئے بہادر سی آر پی ایف عملے کو سیلوٹ کیا

نئی دہلی،13 مارچ2018؍وزیر اعظم جناب نریندر مودی نے چھتیس گڑھ میں واقع سکما میں حملے کے دوران شہید ہوئے سی آر پی ایف کے بہادر نوجوانوں کو سیلوٹ کیا۔ وزیر اعظم نے کہا کہ ہندوستان سی آر پی ایف کے ان بہادر جوانوں کو سلام پیش کرتا ہے جو سکما میں ہوئے حملے کے دوران شہید ہوئے تھے۔ میری تمام تر ہمدردیاں بہادر شہیدوں کے کنبوں اور دوستوں کے ساتھ ہیں۔ قوم دکھ کی اس گھڑی میں ان کے ساتھ برابر کھڑی ہے۔ م ن۔ح ا۔ن ع (13.03.2018)
وزیر اعظم نے سابق وزیر اعظم محترمہ اندرا گاندھی کو ان کے یوم وفات پر خراج عقیدت پیش کیا

نئی دلّی، 31 اکتوبر / وزیر اعظم جناب نریندر مودی نے سابق وزیر اعظم محترمہ اندرا گاندھی کو ان کے یوم وفات پر خراج عقیدت پیش کیا ہے۔ وزیر اعظم نے کہا ہے کہ” دیش کی سابق وزیر اعظم شریمتی اندرا گاندھی کو ان کے یوم وفات پر میں عاجزانہ شردھانجلی پیش کرتا ہوں۔ “ ” دیش کی سابق وزیر اعظم شریمتی اندرا گاندھی کو ان کے یوم وفات پر میں عاجزانہ شردھانجلی پیش کرتا ہوں۔ “ ۔۔۔۔۔
افغانستان کے سابق صدر حامد کرزئی کی وزیر اعظم سے ملاقات

نئی دلّی، 19 اگست / اسلامی جمہوریہ افغانستان کے سابق صدر عالی جناب حامد کرزئی نے وزیر اعظم جناب نریندر مودی سے آج یہاں ملاقات کی۔ وزیر اعظم نے ایک ارب 30 کروڑ بھارتی عوام نیز خود اپنی جانب سے افغانستان کے ایک سو ویں یوم آزادی کے موقع پر دلی مبارک باد پیش کی ہے۔ سابق صدر نے مضبوط اور ہمہ گیر حمایت کے لئے بھارت کا شکریہ ادا کیا اور دونوں ملکوں کے عوام کے درمیان غیر معمولی خیر سگالی پر مبنی تعلقات پر خوشی کا اظہار کیا۔ وزیر اعظم نے امن، تحفظ، استحکام،متحد، حقیقی معنوں میں آزاد اور ڈیموکریٹک افغانستان کے لئے بھارت کی جانب سے مسلسل حمایت کے عہد کو دوہرایا۔ ۔۔۔۔۔۔  م۔ ر۔ ر۔
وزیر اعظم 16 دسمبر کو زراعت اور خوراک کی ڈبہ بندی پر منعقد ہونے والی قومی کانفرنس کے دوران کسانوں سے خطاب کریں گے

وزیر اعظم جناب نریندر مودی زراعت اور خوراک کی ڈبہ بندی کے موضوع پر 16 دسمبر 2021 کو صبح 11 بجے گجرات کے آنند میں منعقد ہونے والی قومی کانفرنس کے افتتاحی اجلاس سے ویڈیو کانفرنسنگ کے ذریعے خطاب کریں گے۔ اس کانفرنس میں قدرتی کاشتکاری پر توجہ مرکوز کی جائے گی۔ کسانوں کو، قدرتی طریقے سے کی جانے والی کاشتکاری کے فوائد سے متعلق تمام ضروری معلومات فراہم کرائی جائیں گی۔ حکومت کسانوں کی فلاح و بہبود کے لیے وزیراعظم کے وژن کے مطابق کام کر رہی ہے۔ یہ پیداوار میں اضافہ کو یقینی بنانے کے لیے پابند عہد ہے، تاکہ کسان اپنی زرعی صلاحیتوں کا بھرپور فائدہ اٹھا سکیں۔ زراعت کی تصویر بدلنے اور کسانوں کی آمدنی بڑھانے کے لیے حکومت نے کئی قدم اٹھائے ہیں۔ نظام کی پائیداری، لاگت میں کمی، بازار تک رسائی اور کسانوں کو بہتر قیمتیں فراہم کرنے کے لیے کوششیں جاری ہیں۔ صفر بجٹ والی قدرتی کاشتکاری ایک امید افزا طریقہ ہے جس سے خریدی جانے والی ان پٹ پر کسانوں کا انحصار کم ہوگا، اور کھیت پر مبنی روایتی ٹیکنالوجیز پر بھروسہ کرتے ہوئے زراعت کی لاگت کو کم کرنے میں مدد ملے گی اور اس کے نتیجہ میں مٹی کی صحت میں بہتری آئے گی۔ دیسی گائے، اس کا گوبر اور پیشاب کھیت پر کئی قسم کی کھاد وغیرہ بنانے میں اہم رول ادا کرتے ہیں اور مٹی کو ضروری غذائیت فراہم کرتے ہیں۔ دیگر روایتی طریقے جیسے کہ پانی کی بہت کم دستیابی کی حالت میں بھی مٹی کو بائیو ماس سے یا مٹی کو سال بھر گھاس اور پتوں وغیرہ سے ڈھانپنے سے اس کی پیداواری صلاحیت میں پائیداری آتی ہے، اور اس طریقہ کو اپنانے کے پہلے سال سے ہی فائدہ حاصل ہونے لگتا ہے۔ اسی قسم کی حکمت عملیوں پر زور دینے اور ملک بھر کے کسانوں تک پیغام پہنچانے کے لیے، حکومت گجرات زراعت اور خوراک کی ڈبہ بندی پر قومی کانفرنس منعقد کرنے جا رہی ہے، جس میں قدرتی کاشتکاری پر توجہ مرکوز کی جائے گی۔ اس تین روزہ کانفرنس کا انعقاد 14 سے 16 دسمبر، 2021 تک کیا جائے گا۔ اس میں5000 سے زیادہ کسان شرکت کریں گے، جو ذاتی طور پر کانفرنس میں موجود رہیں گے، اس کے علاوہ بہت سے دیگر کسان سنٹرل انسٹی ٹیوٹ آف آئی سی اے آر، ریاستوں کے کرشی وگیان کیندر اور اے ٹی ایم اے (ایگریکلچرل ٹیکنالوجی مینجمنٹ ایجنسی) نیٹ ورک کے ذریعے لائیو جڑیں گے۔